open-index/open-wikipedia-markdown huggingface dataset:
அம்சவர்தன்

**அம்சவர்தன்** (*Hamsavardhan*) என்பவர் ஒரு இந்திய திரைப்பட நடிகர் ஆவார். இவர் குறிப்பாக தமிழ்த் திரைப்படங்களில் நடித்துள்ளார்.

## தொழில்
அம்சவர்தன் முதலில் ஆனந்தம் ஆனந்தம் என்ற படத்தில் நடித்தார், இந்த படத்தின் தயாரிப்புப் பணி 1998 ஆம் ஆண்டில்  தொடங்கியது, படம் தாமதமாகி பின்னர் *[[வடுகப்பட்டி மாப்பிள்ளை]]* (2001) என வெளியிடப்பட்டது.  அதே படத்தின் இயக்குனரான வி. சி. குகநாதன் இயக்கத்தில் *மகாஜிதன்* என்ற படத்தில் நடிப்பதாக இருந்தது. ஆனால் அந்த படம் உருவாக்கப்படவில்லை. அதேபோல், பிரீத்தா விஜயகுமார் ஜோடியாக *வேண்டுமடி நீ எனக்கு* என்ற படமும் அறிவிப்போடு நின்றுபோனது. அம்சவர்தனின் முதல் வெளியீடான *மானசீக காதல்* படத்தில் இரட்டை வேடத்தில் நடித்தார், ஆனால் இந்த படம் வணிக ரீதியாக  மோசமான தோல்வியைத் தழுவியது. அதேபோல், அம்மு என்ற பெயரிலானத படத்தில் அபிதாவுக்கு ஜோடியாக இவர் நடித்த படமானது இடையில்நிறுத்தப்பட்டது.

2002 ஆம் ஆண்டில், வணிக ரீதியாக வெற்றிபெற்ற பல நாயகர்கள் நடித்த படமான  *[[புன்னகை தேசம்]]* படத்தில் தோன்றினார். அதில் தருண், சினேகா, பிரீத்தா, குணால் ஆகியோருடன் நடித்தார். அப்படமானது  நல்ல விமர்சனங்களை பெற்றறது. அந்த ஆண்டு *[[ஜூனியர் சீனியர்]]* படத்தில் நடித்தார். அதில் மூத்த மலையாள நடிகர் மம்மூட்டியுடன் இணைந்து முன்னணி கதாபாத்திரத்தில் நடித்தார், ஆனால் இந்த படம் வணிக ரீதியாக ஆச்சரியகரமாக தோல்வி அடைந்தது.

இவர் தன் தந்தையின் இயக்கத்தில்  *[[மந்திரன்]]* படத்தில் நடித்தார். மேலும் அந்த படத்தில் தந்தை-மகன் இணைந்து செயல்படுவது முதன்மை செய்தியாக அமைந்தது. பின்னர் இவரின் தந்தையின் இயக்கத்தில் *காண்டீபன்* என்ற பெயரிலான மற்றொரு படத்தில் நடிப்பதாகவும், நாகுவின் *இடியட்* என்ற படத்தில் நடிக்க  ஒப்பந்தமானதாகவும் அறிவிக்கப்பட்டது, ஆனால் முந்தைய படம் உருவாக்கப்படவில்லை. பிந்தைய படத்தில் இவருக்கு பதிலாக யோகி ஒப்பந்தம் செய்யப்பட்டார் . இவரது அடுத்த வெளியீடான *[[பிறகு (திரைப்படம்)|பிறகு]]* படத்திற்காக இவர் தலையை மொட்டையடித்துக்கொண்டார். ஆனால் படம் கவனிப்பைப் பெறாமல் போனது. *குரு*, *பொம்மன்* உள்ளிட்ட பிற படங்கள் 2009 இல் தொடங்கப்பட்டன, ஆனால் அவை முடிந்து வெளிவரவில்லை.

2012 ஆம் ஆண்டில், பிரபலங்கள் துடுப்பட்ட கழகத்தில் *சென்னை ரைனோஸ்* அணிக்காக இவர் ஆடினார். *2018 ஆம் ஆண்டில், பீட்ரு* என்ற படத்தின் வழியாக நடிப்புத் துறையில் மறுபிரவேசம் செய்வதாக அறிவித்தார், இது இன்னும் வெளியாகவில்லை.

## திரைப்படவியல்

## குறிப்புகள்
 

பகுப்பு:வாழும் மக்கள்
பகுப்பு:தமிழ்த் திரைப்பட நடிகர்கள்
சௌமினி ஜெயின்

**சௌமினி ஜெயின்** (*Soumini Jain*) ஓர் இந்திய அரசியல்வாதி ஆவார். இவர் கொச்சி மாநகராட்சியின்  நகரத் தந்தையாக  பணியாற்றினார். 2010 மற்றும் 2015 ஆம் ஆண்டிற்கு இடையில் இவர் இந்திய தேசிய காங்கிரஸ் கட்சியில் சேர்ந்திருந்தார். சௌமினி மாநகராட்சி சபையில் 36 வது பிரிவை (எலம்குளம்) பிரதிநிதித்துவப்படுத்தினார்.

## ஆரம்பகால வாழ்க்கை

சௌமினி ஜெயின் ரவிபுரம், கொச்சி இந்து நாயர் குடும்பத்தில் பிறந்தார். இவர் பி கே மேனனின் மகள். இவர் தேவாரம், தூய இருதயக் கல்லூரியில் இருந்து இளநிலைப் பட்டம் பெற்றார். மேலும், கேரளப் பல்கலைக்கழகத்தில் பொருளாதாரத்தில் முதுநிலைப் பட்டம் பெற்றார். இவர் கிறிஸ்தவ தொழிலதிபர் ஜெயின் என்பவரை மணந்தார்.
 இவர்களுக்கு பத்மினி ஜெயின் மற்றும் வருண் ஜெயின் என்ற குழந்தைகள் உள்ளனர்.

2015 ஆம் ஆண்டில் நகரத்தந்தையாக போட்டியிடுவதற்கான வேட்பாளர் பட்டியலில் இவர் பெயர் முன்னிலைப்படுத்தப்பட்டது. நகரத்தந்தையின் பதவிக்காலம் ஐந்து ஆண்டு காலம் ஆகும்.

## மேற்கோள்

பகுப்பு:வாழும் மக்கள்
பகுப்பு:கேரள அரசியல்வாதிகள்
சாருலதா

**சாருலதா** (*Charulatha*) என்பவர் ஒரு இந்திய திரைப்பட நடிகை ஆவார். இவர் முதன்மையாக கன்னடம், தமிழ், தெலுங்கு, ஒடியா, மலையாள மொழி படங்களில்  நடித்துள்ளார்.

## வாழ்க்கை குறிப்பு
சாருலதா பஞ்சாபில் பிறந்து  கேரளத்தில் வளர்ந்தார். இவரது இயற் பெயர் சோனியா; கன்னட திரையுலகில் நுழைந்த பிறகு சாருலதா என்ற திரைப் பெயரை இவர் ஏற்றுக்கொண்டார். இவர் ஒரு வடிவழகியாக தனது தொழில் வாழ்க்கையைத் தொடங்கினார்.

## திரைப்படவியல்

## குறிப்புகள்
 

## வெளி இணைப்புகள்
* 

பகுப்பு:தெலுங்குத் திரைப்பட நடிகைகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
மூணார் ரமேஷ்

**மூணார் ரமேஷ்** (*Munnar Ramesh*) என்பவர் ஒரு இந்திய நடிகர் ஆவார். குறிப்பாக இவர் தமிழ் படங்களில் பணியாற்றுகிறார். இவர் குணச்சித்திரம் மற்றும் எதிர்மறை பாத்திரங்கள் நடித்தற்கு பெயர் பெற்றவர். 100 க்கும் மேற்பட்ட படங்களில் இவர் நடித்துள்ளார். வெற்றிமாறனின் படங்களில் மிகுதியாக நடித்ததற்காக இவர் அறியப்படுகிறார்.

## தொழில்
ரமேஷ் திரைப்படத்துறைக்கு வருவதற்கு முன்பு ஒரு வாடகை வாகன நிறுவனத்தில் பணிபுரிந்தார். பாலு மகேந்திராவின் *[[அது ஒரு கனாக்காலம்]]* (2005) படத்தின் மூலம் நடிகராக அறிமுகமானார்.  இவரை பிரபலப்படுத்திய படமான *[[புதுப்பேட்டை (திரைப்படம்)|புதுப்பேட்டையில்]]* (2006)  தனுசின் தந்தையாக நடித்தார். அப்படத்தில் படத்தில் "கடவுள் இருக்கான் குமாரு"  என்ற உரையாடலைப் பேசியதற்காக  இவர் பாராட்டுக்களைப் பெற்றார். இவரது இந்த உரையாடல் பிரபலமடைந்து கடவுள் இருக்கான் குமாரு என்று அதே பெயரில் ஒரு படத்தின் பெயராக வைக்கப்பட்டது. *[[6 மெழுகுவத்திகள்]]* (2013) படத்தில் நாயகன் தன் மகனைக் கண்டுபிடிக்க உதவும் ஒரு ஓட்டுநராக இவர் ஒரு முக்கிய பாத்திரத்தில் நடித்தார். இவர்  *[[வட சென்னை (திரைப்படம்)|வட சென்னை]]* (2018) படத்தில் காவல்  அதிகாரியாக நடித்தார். சாயாஜி சிண்டேவுக்கு பின்னணி குரல் கலைஞராகவும் பணியாற்றினார்.

## திரைப்படவியல்

## குறிப்புகள்

## வெளி இணைப்புகள்

*

பகுப்பு:தமிழ்த் திரைப்பட நடிகர்கள்
பகுப்பு:வாழும் மக்கள்
கிரிபாபு

**கிரி பாபு** (*Giri Babu*) என்று பிரபலமாக அறியப்படும் **எர்ர சேசகிரி ராவ்** என்பவர் ஒரு இந்திய நடிகர், தயாரிப்பாளர், இயக்குநர் ஆவார், இவர் முதன்மையாக தெலுங்கு படங்களில் இயங்கி வருகிறார். இவரின் மகன் ரகு பாபுவும் ஒரு குறிப்பிடத்தக்க நடிகர்-இயக்குநர் ஆவார்.

## திரைப்படவியல்

### இயக்குநர்

### தயாரிப்பாளர்

 

## குறிப்புகள்

## வெளி இணைப்புகள்

* 
* கிரி பாபு திரைப்படம்
* கிரி பாபு பற்றிய கட்டுரை 
* கிரி பாபு ஓபன் ஹார்ட் வித் ஆர்.கே. 

பகுப்பு:தெலுங்குத் திரைப்பட இயக்குநர்கள்
பகுப்பு:பிரகாசம் மாவட்ட நபர்கள்
பகுப்பு:1946 பிறப்புகள்
பகுப்பு:தெலுங்கு நகைச்சுவையாளர்கள்
பகுப்பு:தெலுங்குத் திரைப்பட நடிகர்கள்
பகுப்பு:வாழும் மக்கள்
ஸ்ரீ சாரதா மகளிர் கலை மற்றும் அறிவியல் கல்லூரி, பெரம்பலூர்

**ஸ்ரீ சாரதா மகளிர் கலை மற்றும் அறிவியல் கல்லூரி** (Sri Saradha College of Arts and Science for Women) பெரம்பலூர் மாவட்டத்தில் தேசிய நெடுஞ்சாலை-45யில் (திருச்சி - சென்னை) அமைந்துள்ளது. இக்கல்லூரியானது 2000ஆம் ஆண்டு முதல் ஸ்ரீ சுவாமி விவேகானந்தா கல்வி அறக்கட்டளையால் நடத்தப்படுகிறது.. இக்கல்லூரி திருச்சிராப்பள்ளி பாரதிதாசன் பல்கலைக்கழக இணைவு பெற்ற கல்லூரியாகும்.

## துறைகள்
* தமிழ்
* ஆங்கிலம்
* வணிக மேலாண்மை
* வணிகவியல்
* வேதியியல்
* கணினி அறிவியல்
* வரலாறு
* கணிதம்
* இயற்பியல்
* விலங்கியல்
* தாவரவியல்
* நுண்ணுயிரியல்

## பயிற்றுவிக்கப்படும் பாடங்கள்
### இளங்கலை
* இளங்கலை தமிழ் இலக்கியம்
* இளங்கலை ஆங்கிலம்
* இளங்கலை வரலாறு
* இளங்கலை வணிக மேலாண்மை
* பி. காம்.
* பி. காம். சி.ஏ.
* இளநிலை கணினி பயன்பாட்டியல்
* இளநிலை கணினி அறிவியல்
* இளநிலை தகவல் தொழில்நுட்பவியல்
* இளநிலை இயற்பியல்
* இளநிலை வேதியியல்
* இளநிலை நுண்ணுயிரியல்
* இளநிலை கணிதம்
* இளநிலை தாவரவியல்
* இளநிலை விலங்கியல்

### முதுகலை
* முதுகலை தமிழ்
* முதுகலை ஆங்கிலம்
* எம். காம்.
* முதுநிலை கணினி அறிவியல்
* முதுநிலை வேதியியல்
* முதுநிலை இயற்பியல்
* முதுநிலை கணிதம்

### முனைவர் பட்டம்
* தமிழ்

## மேற்கோள்கள்

பகுப்பு:பெரம்பலூர் மாவட்டத்திலுள்ள கல்வி நிலையங்கள்
பகுப்பு:பாரதிதாசன் பல்கலைக்கழக இணைவுக்கல்லூரிகள்
அமிர்த லால் பாசு

**அமிர்த லால் பாசு** (Amrita Lal Basu) 1853-1929 ஆம் ஆண்டுகளில் இந்தியாவின் மேற்குவங்க மாநிலம் கொல்கத்தாவில் ஓரு நாடக ஆசிரியராகவும்  மேடை நடிகராகவும் இருந்தார். ஆங்கிலேயர் ஆட்சிக்காலத்தில் வங்காளத்தின் பொது மேடைகளில் முன்னோடி நடிகர்களில் ஒருவராகவும் இவர் இருந்தார். கேலிக்கூத்துகள் மற்றும் நையாண்டி நாடகங்களால் அமிர்த லால் பாசு நன்கு அறியப்பட்டார்.

## படைப்புகள்
* * பையாபிகா பிடே * (1926)
* * வந்தே மாதனம் * (1926). d. அனந்ததனய் (தத்தாத்ரே அனந்த் ஆப்தே) (பி. 1879)
* * டில்டர்பன் * (1881)
* * பிபாகா பிப்ரத்து * (1884)
* * தரு-பாலா * (1891)
* * கலபானி * (1892)
* * பிமாட்டா * (1893)
* * ஆதர்ஷா பந்து* (1900)
* * அவதார் * (1902)
* * பாபு * (1893)
* * கோரர் உபார் பட்பரி *

## கல்வி
கொல்கத்தா பல்கலைக்கழகத்துடன் இணைக்கப்பட்டு தற்போது இசுக்காட்சிசு தேவாலயக் கல்லூரி என அழைக்கப்படும் கல்லூரியில் படித்து அமிர்த லால் பாசு பட்டம் பெற்றார். பின்னர் கொல்கத்தா மருத்துவக் கல்லூரியில் சேர்ந்து படித்து இரண்டு ஆண்டுகளுக்குப் பின்னர் அங்கிருந்து வெளியேறினார். 

## சான்றுகள்

## புற இணைப்புகள்
*

பகுப்பு: 1929 இறப்புகள்
பகுப்பு: 1853 பிறப்புகள்
பகுப்பு:இந்திய நாடக நடிகர்கள்
சான்யதாரா

**சன்யதாரா** (*Sanyathara*) என்பவர் ஒரு இந்திய நடிகை ஆவார். இவர் குறிப்பாக தமிழ் படங்களில் நடித்துள்ளார்.

## தொழில்
இவர் விளையாட்டு வீராங்கனை சானியா மிர்சா மற்றும் நடிகை நயன்தாரா ஆகியோரின் ரசிகை என்பதால், தனது திரைப்பெயராக சான்யாதரா என்ற  பெயரை ஏற்றார். மேலும் இந்தப் பெயர் தனக்கு அதிர்ஷ்டத்தைத் தரும் என்று நம்பினார்.

*ஓருவர் மீது இருவர் சாய்ந்து*, *[[பனிவிழும் மலர்வனம் (திரைப்படம்)|பனிவிழும் மலர்வனம்]]*,  அது *வேற இது வேற*  போன்ற படங்களில் புதிய நடிகர்களுடன் நடித்தார். மேலும் நந்தா பெரியசாமியின் *ஜிகினாவில்* விஜய் வசந்த்துடன் நடித்தார்.

சசிதரன் இயக்கிய  *[[வாராயோ வெண்ணிலாவே]]* மற்றும் *கடை எண் 6* ,  பாடலாசிரியர் பா. விஜய் *நடித்த தகடு தகடு* போன்ற படங்களின் படப்பிடிப்பை சான்யதாரா முடித்துள்ளார்.

## திரைப்படவியல்

## குறிப்புகள்
 
## வெளி இணைப்புகள்

* 

பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
சரவ்ஜித் கவுர் மனுகே

**சரவ்ஜித் கவுர் மனுகே** (*Saravjit Kaur Manuke*) பஞ்சாப் சட்டமன்ற உறுப்பினர். ஆவார்.         .

## அரசியல் வாழ்க்கை
இவர், முதல் முறையாக இவர் 2017 ஆம் ஆண்டில் ஆம் ஆத்மி கட்சி கட்சியின் சார்பில் தேர்தலில் போட்டியிட்டு வெற்றி பெற்றார். 16 மார்ச் 2017 அன்று இவர் கட்சியின் உயர்மட்டக் குழுவின் மூலம் சட்டமன்ற எதிர்க்கட்சித் தலைவராக தேர்ந்தெடுக்கப்பட்டார் இவர், தனது தொழில் வாழ்க்கையின் தொடக்கத்தில் கற்பித்தல் பணியாற்றினார். பின்னர் இவர் தனது பணியை விட்டுவிட்டு, பிரபல இந்திய அரசியல்வாதியான அரவிந்த் கெஜ்ரிவால் நிறுவிய ஆம் ஆத்மி கட்சியில் சேர்ந்தார்.

## சட்டமன்ற உறுப்பினர்
2017ஆம் ஆண்டு பஞ்சாப் சட்டமன்றத் தேர்தலில் ஆம் ஆத்மி கட்சியின் சார்பில் ஜாக்ரான் சட்டமன்றத் தொகுதியில் போட்டியிட்டார். இவர் தேர்தலில் முதல் முறையாக வெற்றி பெற்றார். பஞ்சாப் முன்னாள் மாநில அமைச்சரும், பஞ்சாப் மாநில காங்கிரஸ் குழுவின் துணைத் தலைவரும், மூத்த அரசியல்வாதியுமான மல்கித் சிங் தக்கா என்பவரை தோற்கடித்தார். இவர் இரண்டு முறை பஞ்சாப் சட்டமன்றத்தில் உறுப்பினராகத் தேர்ந்தெடுக்கப்பட்டார்.

சரவ்ஜித் கவுர் மனுகே 61,521 வாக்குகளைப் பெற்றார். இது மொத்த வாக்குகளில் 45.35% ஆகும்.

## எதிர்கட்சித் தலைவர்
2017ஆம் ஆண்டு பஞ்சாப் சட்டமன்றத் தேர்தலில் ஆம் ஆத்மி கட்சி பிரதான எதிர்க்கட்சியாக உருவெடுத்தது. 2017 ஆம் ஆண்டு பஞ்சாப் சட்டமன்றத் தேர்தலில் ஆம் ஆத்மி கட்சி பஞ்சாப் சட்டமன்றத்தில் 20 இடங்களைப் பிடித்தது. சரப்வித் கவுர் மனுகே பஞ்சாபில் ஆம் ஆத்மி கட்சியின் துணைத் தலைவராக தேர்ந்தெடுக்கப்பட்டார் .

இவர் அரசியலுக்கு வெளியே சமூக சேவையிலும் ஈடுபட்டுள்ளார். இவர் ஜாக்ரான் பொருளாதார சங்கத்திலும் தொடர்பு கொண்டுள்ளார்.

## குறிப்புகள்

பகுப்பு:வாழும் மக்கள்
பகுப்பு:1972 பிறப்புகள்
பகுப்பு:ஆம் ஆத்மி கட்சி அரசியல்வாதிகள்
மேதை

**மேதை** அறிமுக இயக்குநர் சரவணன் இயக்கிய கலைமகள் கலைக்கூடம் தயாரித்த ஒரு 2012 தமிழ் மொழி அதிரடி நாடகத் திரைப்படமாகும். இதில் ராமராஜன் கௌசிகா, ஹாசினி மற்றும் சார்லி உள்ளிட்டோர் முன்னணி வேடங்களில் நடித்தனர். இத்திரைப்படத்திற்கு தினா இசையமைத்தார். படம் 15 ஜனவரி 2012 அன்று வெளியிடப்பட்டது.
## கதை
( ராமராஜன் ) ஒரு புறநகர் நகரத்தில் மாதிரி பள்ளி ஆசிரியராக சரவணாவாக நடிக்கிறார். சிறையில், பள்ளிக் கட்டணத்தை வாங்க முடியாத வறிய மாணவர்களுக்காக அவர் உருவாக்கிய பொது அறக்கட்டளையிலிருந்து நிதி மோசடி செய்ததாக தவறாக தண்டிக்கப்பட்டார். சிறந்த ஆசிரியருக்கான விருதைப் பெற்று பின்னர் சிறையிலிருந்து விடுவிக்கப்பட்ட பின்னர், அந்த நபர் ஃப்ளாஷ்பேக் பயன்முறையில் செல்கிறார். அவரது நல்ல செயல்கள் மற்றும் அவரது நேர்மை, உண்மையை உருவாக்க அவர் எடுத்த முயற்சிகள் மற்றும் குழந்தைத் தொழிலாளர்களுக்கு எதிரான அவரது போராட்டம் பற்றி அறிந்து கொள்கிறார். சிறையிலிருந்து விடுவிக்கப்பட்ட சரவணா, தன்னை சிறைக்கு அனுப்பிய சதித்திட்டத்தை அறிகிறான். அவர் துன்மார்க்கரை எதிர்கொள்ள அல்லது மாறாக சீர்திருத்த முன்மொழிகிறார்.

## நடிகர்கள்
* ராமராஜன் 
* கௌசிகா
* ஹாசினி
* சார்லி 
* ராஜ் கபூர்
* கே.நடராஜ்
* விஜய் கிருஷ்ணராஜ்
* அலெக்ஸ்
* கோவை செந்தில்
* கஞ்சா கருப்பு 
* பாண்டு
* முத்துக்காளை

## தயாரிப்பு
பல ஆண்டுகளுக்குப் பிறகு ராமராஜன் நடித்த மறுபிரவேசமே மேதை ஆகும், இத்திரைப்படம் நடிகராக அவரது 44 வது படமாகும். இந்த படம் சரவணன் இயக்குநராக அறிமுகமானது, அவர் முன்பு செந்தில்நாதன் மற்றும் ஹரியுடன் பயிற்சி பெற்றார்.

## பாடல்கள்
இத்திரைப்படத்திற்கு தினா இசையமைத்துள்ளார். இப்படத்தின் இசை வெளியீடு 17 ஜூலை 2010 அன்று சென்னையில் நடைபெற்றது.

## மேற்கோள்கள்

## வெளி இணைப்புகள்


பகுப்பு:2012 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ராமராஜன் நடித்த திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:சார்லி நடித்த திரைப்படங்கள்
வாழக்குளம் அன்னாசி

கேரளாவின் எர்ணாகுளம் மாவட்டத்தில் மூவாற்றுப்புழை அருகில் உள்ள வாழக்குளம் பகுதியில் உற்பத்தி செய்யப்படும் அன்னாசி **வாழக்குளம்  அன்னாசி** (*Vazhakulam Pineapple*) என சிறப்பாக அழைக்கப்படுகிறது. இந்த அன்னாசிக்கு வாழக்குளம் அன்னாசி எனும் பெயரானது கேரள வேளாண்-தோட்டக்கலைத் துறை செப்டம்பர் 4, 2009 அன்று சென்னையில் செயல்படும் புவியியல் சார்ந்த குறியீடு அமைப்பில் பதிவு செய்து முறையான புவிசார் குறியீடு பெற்றுள்ளது. கேரள வேளாண் பல்கலைக்கழகம் மற்றும் அன்னாசிப்பழ உழவர் சங்கம், வாழக்குளம், நாடுக்கார வேளாண் பதப்படுத்துதல் நிறுவனம் லிமிடெட் தாக்கல் செய்த விண்ணப்பத்தின் அடிப்படையில் புவிசார் குறியீடு வழங்கப்பட்டது. உள்ளூர் மக்களால் கன்னராசக்கா என்று அழைக்கப்படும் இந்த அன்னாசி, புவிசார் குறியீடு பெற்றதன் மூலம் இதனுடைய பெருமை உலகறிந்தது. இந்த அன்னாசியின தாவரவியல் பெயரானது அன்னாசு கோமோசசு (*Ananas comosus*). 

இந்த அன்னாசி பழத்தின் எடை 1300 முதல் 1600 கிராம் ஆகும். இப்பழம் இனிமையான நறுமணத்தைக் கொண்டுள்ளது. கூம்பு வடிவில் அமைந்த இப் பழத்தின் 'கண்கள்' ஆழமாக வைக்கப்பட்டுள்ளன. பழச் சதை மிருதுவாகவும், தங்க மஞ்சள் நிறமாகவும் இருக்கும், சாறு 14-16o பிரிக்சுடன் இனிமையாகவும், அமிலத்தன்மை 0.50 - 0.70% ஆகவும் இருக்கும். இதில் கரோட்டின், உயிர்ச்சத்து, கனிமம் மற்றும் ஆற்றல் நிறைந்து காணப்படும். இந்த அன்னாசி வாழக்குளம் பகுதியில் பயிரிடப்படுகிறது.

## மேற்கோள்கள்


பகுப்பு:அன்னாசி
பகுப்பு:இந்திய புவிசார் குறியீடுகள்
திருமச்சம்

**திருமச்சம்** அல்லது *சிறீ வத்சம்* என்பது திருமாலின் மார்பிலுள்ள மச்சம் ஆகும். இது திருமாலின் வலது மார்பு பகுதியில் உள்ளது. இது முக்கோண வடிவு கொண்டது. இதனை மச்சம், மரு என்றும் கூறலாம். எனவே திருமறு எனவும் அழைக்கப்படுகிறது. 

உலோக சிற்பங்கள், கற் சிற்பங்களில் அடையாளங்கள் அழிக்கப்பட்டிருந்தாலும், மார்பில் திருமச்சம் உள்ளதென அறிந்தால் அச்சிற்பத்தை திருமால் என்று கூறலாம். 

## அமைப்பு
thumb|வலது|வத்சம் எனும் திருமச்சம் அமைப்பை விளக்கும் கோட்டோவியம்
திருமால் சிலையின் வலது மார்பில் முக்கோண வடிவிலான புடைப்பாக காட்சி தரும். முக்கோண பகுதியில் மூன்று துளசி இலைகளை கொண்டதாகவோ, திருமகளின் வடிவு கொண்டதாகவோ அமைகின்றன. 

## தொன்மம்
உலக நன்மைக்காக தேவர்களும் அசுரர்களும் இணைந்து பாற்கடலை கடைந்த நிகழ்வின் போது எண்ணற்ற விலையுயர்ந்த பொருட்களும், புத்துயிர்களும் வெளிவந்தன. கற்பக விருட்சம், ஐராவதம் என்ற யானை, உச்சைசிரவஸ் எனும் குதிரை, தன்வந்திரி, அமிர்தம் ஆகியவைகள் வெளிவந்த பிறகு.. மகாலெட்சுமி வெளிவந்தார்.

அப்போது திருமால், மகாலெட்சுமியைத் தமது தேவியாக மார்பில் மச்சமாக அணைத்துக் கொண்டார். திருமகளுக்கு திரு, ஸ்ரீ, பத்மா, கமலம், திருமகள் என பல்வேறு பெயர்கள் உள்ளன. 

## திருமாலின் பெயர் காரணம்

திருமச்சம் திருமகளாக கருதப்படுவதால் அரூப திருமகள் என்று அழைக்கப்படுகிறது. திருமகளை மார்பில் சூடிக்கொண்ட திருமாலினை **திருவுறை மார்பன்** என்றும் அழைக்கின்றனர்.  திருமச்சத்தினை மறு என்று வழங்குவதால், திருமாலை 'திருமறுமார்பன்' என்று அழைக்கிறார்கள். 

## ஆதாரங்கள்


## வெளி இணைப்புகள்

பகுப்பு:திருமாலின் அடையாளங்கள்
பகுப்பு:வைணவம் தொடர்பான குறுங்கட்டுரைகள்
அஷ்வின் ராஜா

**அஷ்வின் ராஜா** (*Ashvin Raja*) என்பவர் ஓர் இந்தியத் திரைப்பட நடிகர் ஆவார். இவர் குறிப்பாக தமிழ் மொழி படங்களில் தோன்றியுள்ளார். இவர்  லட்சுமி மூவி மேக்கர்ஸ் திரைப்படத் தயாரிப்பாளர் மறைந்த வி. சுவாமிநாதனின் மகன் ஆவார்.

## தனிப்பட்ட வாழ்க்கை
அஸ்வின் ராஜாவின் தந்தை திரைப்படத் தயாரிப்பாளரான சுவாமிநாதன் ஆவார். அவர் லக்ஷ்மி மூவி மேக்கர்ஸ் என்ற திரைப்பட தயாரிப்பு நிறுவனத்தை வைத்திருந்தார். அவர் தயாரித்த சில திரைப்படங்களில் சிறப்புத் தோற்றங்களில் நடித்துள்ளார. வி. சுவாமிநாதன் வி. கோவிட் -19 பெருந்தொற்றின்  காரணமாக 10 ஆகத்து, 2020 அன்று காலமானார். அவருக்கு கொரோனா வைரசு தொற்று கண்டறியப்பட்ட  பின்னர் சென்னையில் உள்ள ஒரு தனியார் மருத்துவமனையில் சிகிச்சை பெற்று வந்தார். கோவிட் -19 காரணமாக இறந்த தமிழ் திரையுலகில் முதல் நபர் அவர் ஆவார். அஸ்வின், தனது காதலி வித்யாஸ்ரீயை 24 சூன் 2020 அன்று திருமணம் செய்து கொண்டார். அவர் ஒரு  மருத்துவர் ஆவார்.

## தொழில்
ராஜேசின் நகைச்சுவைத் திரைப்படமான *[[பாஸ் என்கிற பாஸ்கரன் (திரைப்படம்)|பாஸ் என்கிற பாஸ்கரன்]]*  (2010) படத்தில் மாணவர் பால்பாண்டி பாத்திரத்தில் அஸ்வின் அறிமுகமானார். விக்ரம் பிரபு மற்றும் தம்பி ராமையா ஆகியோருடன் யானை மேய்ப்பராக பிரபு சாலமனின் *[[கும்கி (திரைப்படம்)|கும்கி]]* (2012) படத்தில் நடித்தது திரைப்பட விமர்சகர்களிடையே நல்ல வரவேற்பைப் பெற்றது. மேலும் படப்பிடிப்புக்காக அறுபத்தாறு நாட்களை ஒதுக்கி இருந்தார்.  *கும்கியின்* வெற்றி இவரை "கும்கி அஸ்வின்" என்று குறிப்பிடக் காரணமாயிற்று. 2013 ஆம் ஆண்டில், இவர் சிறிய வேடங்களில் நடித்தார், குறிப்பாக  *[[தில்லு முல்லு (2013 திரைப்படம்)|தில்லு முல்லு]]* மற்றும் தனுசுடன் *[[நய்யாண்டி (திரைப்படம்)|நய்யாண்டி]]*  ஆகிய படங்களில் நடித்தார். மேலும், திகில் படமான *மகாராணி கோட்டை*  (2015), நகைச்சுவை படமான *[[நாரதன் (திரைப்படம்)|நாரதன்]]* (2016) போன்ற  படங்களில் நடித்தார். எதிர்மறையான பாத்திரத்தில் நடிக்க தயங்க மாட்டேன் என்று இவர் ஒரு நேர்காணலில் தெரிவித்தார். 2019 ஆம் ஆண்டில், ஜோதிகாவின் *ஜாக்பாட்* மற்றும் ஹரீஷ் கல்யாண் நடித்த *தனுசு ராசி நேயர்களே* ஆகிய படங்களில் நடித்தார் .

## திரைப்படவியல்

## குறிப்புகள்

பகுப்பு:தமிழ்த் திரைப்பட நடிகர்கள்
பகுப்பு:1989 பிறப்புகள்
பகுப்பு:தமிழ் நகைச்சுவை நடிகர்கள்
பகுப்பு:வாழும் மக்கள்
இசுடீவன் வைசுனெர்

**இசுடீவன் யே வைசுனெர்** (*Stephen J. Wiesner*; 1942 – ஆகத்து 12, 2021)) இசுரேல் நாட்டைச் சேர்ந்த ஓர் ஆராய்ச்சி இயற்பியலாளர் ஆவார். இயெரோம் வைசுனெருக்கும் இலயா வைசுனெருக்கும் மகனாக 1942 ஆம் ஆண்டு இவர் பிறந்தார்.

1960 ஆம் ஆண்டுகளின் பிற்பகுதியிலும் 1970 ஆம் ஆண்டுகளின் முற்பகுதியிலும் நியூயார்க்கில் உள்ள கொலம்பியா பல்கலைக்கழகத்தில் பட்டதாரி மாணவராக குவாண்டம் தகவல் கோட்பாட்டின் மிக முக்கியமான பல சிந்தனைகளைக் கண்டுபிடித்தார், துளிம குறிப்பு பகிர்வுக்கு வித்திட்ட துளிம பணம், தொடக்கக் கால தெளிவற்ற பரிமாற்றத்திற்கு எடுத்துக்காட்டான பல்கூட்டுச் செலுத்துகை, 
சிக்கலாக்கத்துடன் உதவக்கூடிய தகவல்தொடர்புக்கான முதல் மற்றும் மிக அடிப்படையான எடுத்துக்காட்டான மீயடர்த்தி குறியீட்டு முறை உள்ளிட்ட சிந்தனைகள் வைசுனர் கண்டுபிடித்த சில தகவல் பரிமாற்ற நுட்பங்களாகும். இந்த கண்டுபிடிப்புகள் பத்தாண்டுகளுக்கும் மேலாக வெளியிடப்படாவிட்டாலும், 1980 ஆம் ஆண்டுகள் மற்றும் 1990 ஆம் ஆண்டுகளில் கையெழுத்துப் பிரதி வடிவத்தில் பரவலாகப் பரவி குவாண்டம் தகவல் அறிவியலின் தோற்றத்தைத் தூண்டியது. 

அமெரிக்காவின் மாசசூசெட்சு மாநிலத்திலுள்ள பிரண்டிசு பல்கலைக்கழகத்தில் வைசுனெர் தனது இளநிலை பட்டப் படிப்பை முடித்தார். 2019 ஆம் ஆண்டு இவருக்கு மைக்கியசு குவாண்டம் பரிசு கிடைத்தது. சார்லசு எச் பென்னட்டு, கில்லசு பிரசார்து, ஆர்தர் ஈகெர்ட்டு, ஆண்டன் செய்லிங்கர் மற்றும் பான் இயான்வெய் ஆகியோருடன் கூட்டாக இப்பரிசு வைசுனெருக்கு வழங்கப்பட்டது. 2013 ஆம் ஆண்டு கிடைத்த தரவுகளின்படி சிடீபன் யே. வைசுனெர் எருசலேமில் கட்டுமானத் தொழிலாளியாகப் பணிபுரிந்து வந்தார் எனத் தெரிகிறது.

## மேற்கோள்கள்

பகுப்பு:1942 பிறப்புகள்
பகுப்பு:2021 இறப்புகள்
பகுப்பு:இசுரேலிய அறிவியலாளர்கள்
பகுப்பு:இயற்பியலாளர்கள்
கிராப்பட்டி, திருச்சிராப்பள்ளி

thumb| புனித தெரசா தேவாலயம், கிராப்பட்டி, திருச்சிராப்பள்ளி

**கிராப்பட்டி** என்பது இந்தியாவின் தமிழ்நாடு மாநிலத்தில் உள்ள திருச்சிராப்பள்ளி நகரத்தின் ஒரு பகுதியாகும்.

இந்தப் பகுதி எடமலைப்பட்டி புதுரை ஒட்டி திருச்சிராப்பள்ளி-மதுரை சாலையில் (தேசிய நெடுஞ்சாலை 45 பி) திருச்சிராப்பள்ளி மத்திய பேருந்து நிலையத்திலிருந்து 2.5 கி.மீ. தூரத்திலும் தொடருந்து நிலையத்திலிருந்து 2 கி.மீ. தூரத்திலும் அமைந்துள்ளது. கிராப்பட்டியின் வடக்கில், தமிழ்நாடு சிறப்புக் காவல் குடியிருப்பும், கிழக்கில் இராணுவ முகாமும் மற்றும் மேற்கில் ரயில்வே தொழிலாளர் குடியிருப்பும் உள்ளன.

## புள்ளிவிவரங்கள்
கிராப்பட்டியில் குடியிருப்பவர்கள் பொதுவாக வங்கியாளர்கள், வணிகர்கள், ஆசிரியர்கள் மற்றும் எழுத்தர் தொழிலாளர்கள் ஆவார். இப்பகுதி நடுத்தர வர்க்க மற்றும் உயர் நடுத்தர வர்க்க மக்கள் சமமாக வாழும் பகுதியாகும்.

## வரலாறு
thumb| 1955 இல் திருச்சிராப்பள்ளி வரைபடம்; ஆதாரம்: http://www.lib.utexas.edu/maps/ams/india/
1920களின் ஆரம்பத்தில் திரு. டி. எஸ். ஆரோக்கியசாமி பிள்ளை கிராப்பட்டி கிராம சமூகத்திடமிருந்து நிலத்தை வாங்கி உரோமன் கத்தோலிக்கர்களுக்காக ஒரு காலனியை நிறுவினார். இவரும் இவரது நண்பர்களும், திருச்சி நகரத்திலிருந்து வந்த அனைத்து முன்னோடிகளும் இந்த முள் நிறைந்த தரிசு நிலத்தை தங்கள் எதிர்கால குடியிருப்புகளுக்காகத் தேர்ந்தெடுத்து 28.05.1927 அன்று "க்ராஃபோர்டு காலனி" என்று பெயரிட்டனர். அந்த நாட்களில் ஆரம்பத்தில் இந்த பகுதி உருவாக்கப்படவில்லை. இவர்கள் 28.08.1927 அன்று எண்: ஆர் 305இன் கீழ் கூட்டுறவுச் சங்கத்தை உருவாக்கி, அதற்கு 'கிராப்பட்டி கத்தோலிக்க கூட்டுறவு கட்டிடச் சங்கம்' என்று பெயரிட்டனர். பரந்த கட்டிட மனைகள் (150 முதல் 90 அடி) மிகப் அகலச் சாலைகளுடன் உருவாக்கப்பட்டன.

அக்காலத்தில் மின்சாரம் வசதி அவ்வளவாக இல்லை. எனவே டி. எஸ்.அரோக்கியாசாமி பிள்ளை அப்போதைய மின்சார விநியோக நிறுவனமான எஸ். எம். இ. எஸ். நிறுவனத்தின் பரிந்துரைத்தபடி ஒரு அரிசி ஆலையைத் தொடங்கி இந்த பகுதிக்கு மின்சாரத்தைக் கொண்டு வந்தார். ஓர் கத்தோலிக்க தேவாலயம் 1934 நிறுவப்பட்டது. இதற்கு புனித தெரசா தேவாலயம் என பெயரிடப்பட்டது. தேவாலயம் 1934 இல் கட்டி முடிக்கப்பட்டது. பள்ளியின் தேவையினை உணர்ந்து அதற்கான இடத்தையும் ஒதுக்கினர். திருச்சியின் செயின்ட் அன்னேவின் சகோதரிகளால் நிர்வகிக்கப்படும் சிறு மலர் தொடக்கப்பள்ளியும் உள்ளது.

## அருகிலுள்ள நகர்கள்
* கிராப்பட்டி காலனி
* காவிரி நகர்
* முஸ்லீம் தெரு
* ரயில்வே காலனி
* டி.எஸ்.பி முகாம்
* டி.எஸ்.ஏ நகர்
* கான்வென்ட் தெரு
* மிஷன் கோவில் தெரு
* பிள்ளையர் கோவில் தெரு
* காந்தி நகர்
* அன்பு நகர்
* அருணாசலம் நகர்
* பாரதி மின் நகர்
* ஜோசப் காலனி
* புஷ்பம் காலனி
* எஸ்பிஐ அதிகாரிகள் காலனி
* ஆரோக்கியா நகர்

## பள்ளிகள்

* சிறுமலர் மேல்நிலைப் பள்ளி.,
* சாண்டா மரியா மெட்ரிகுலேஷன் மேல்நிலைப் பள்ளி/மாண்டிசோரி பள்ளி.
* செல்லம்மாள் மெட்ரிகுலேஷன் மேல்நிலைப்பள்ளி (சொள்டாம்பிகா நிறுவனம், முன்னர் கலைமகள் மெட்ரிகுலேசன் மேல்நிலைப் பள்ளி)

## மேற்கோள்கள்

பகுப்பு:திருச்சிராப்பள்ளியின் சுற்றுப்புறங்களும் புறநகரங்களும்
ஈவா கிரோவர்

**ஈவா கிரோவர்** (*Eva Grover*) என்பவர் ஓர் இந்திய திரைப்பட, தொலைக்காட்சி நடிகை ஆவார். இவர் பல  பாலிவுட் படங்கள் மற்றும் இந்தி தொலைக்காட்சித் தொடர்களில் துணை வேடங்களில் நடித்துள்ளார்.

## திரைப்படவியல்

### படங்கள்

### தொலைக்காட்சி

## குறிப்புகள்
 

பகுப்பு:இந்தியத் தொலைக்காட்சி நடிகைகள்
பகுப்பு:இந்தித் தொலைக்காட்சி நடிகைகள்
பகுப்பு:இந்தித் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
பகுப்பு:1980 பிறப்புகள்
தேஜ் சப்ரு

**தேஜ் சப்ரு** என்பவர் ஓர் இந்திய நடிகர் ஆவார். இவர் டி. கே. சப்ரு மற்றும் ஏமாவதி ஆகியோரின் மகன். இருவரும்  இந்தி திரையுலக நடிகர்களாவர். 1980 மற்றும் 2010 க்கு இடையில்  *குப்ட்*, *மோஹ்ரா*, *சிர்ஃப் தும்,* *சாஜன்* உள்ளிட்ட பல படங்களில் இவர் நடித்துள்ளார். தமிழ் திரைப்படமான கட்டுமரக்காரன் படத்தில் இவர் நடித்துள்ளார். பிரபல தொலைக்காட்சித் தொடர்களான *[[காதலுக்கு சலாம்|குபூல் ஹை]]*, *சாத் பெரே*, *யஹான் மெயின் கர் கர் கெலி,* *தி ஜீ ஹாரர் ஷோ ஆகியவற்றில் இவர் நடித்தார்* .

தேஜின் சகோதரிகளான, நடிகை பிரிதி சப்ரு, திரைக்கதை எழுத்தாளர் ரீமா ராகேஷ் நாத் ஆகியோர் பஞ்சாபி, இந்தித் திரைப்படத் துறையில் நன்கு அறியப்பட்டவர்களாவர்.

## மேலும் காண்க

* பாலிவுட்

## குறிப்புகள்

பகுப்பு:1955 பிறப்புகள்
பகுப்பு:இந்தித் திரைப்பட நடிகர்கள்
பகுப்பு:வாழும் மக்கள்
நீதானா அந்தக்குயில்

**நீதானா அந்தக்குயில்** என்பது 1986 ஆம் ஆண்டு வெளிவந்த தமிழ் மொழித் திரைப்படமாகும். இத்திரைப்படத்தை ஆர். செல்வராஜ் இயக்கினார். இப்படத்திற்கு இளையராஜா இசையமைத்துள்ளார்.

## நடிகர்கள்
* ராஜா 
* ராஜீவ்
*லட்சுமி *ரஞ்சனி
*ஜனகராஜ்
*சித்ரா லட்சுமணன்
*குமரிமுத்து
*குள்ளமணி

## பாடல்கள்
இத்திரைப்படத்திற்கு இளையராஜா இசையமைத்தார். "பூஜைக்கேத்த பூவிது" என்ற பாடல் சித்ரா தமிழில் பாடிய முதற்பாடலாகும். இப்பாடல் சுத்த தன்யாசி இராகத்தில்  அமைக்கப்பட்டது. என். ஆர். ரகுநந்தன் *[[மாப்ள சிங்கம்]]* என்ற திரைப்படத்தில் * எதுக்கு மச்சான்* பாடலின் இடையில் பூஜைக்கேத்த பூவிது பாடலையும் பயன்படுத்தியிருந்தார்.

## மேற்கோள்கள்

பகுப்பு:1986 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:லட்சுமி நடித்த திரைப்படங்கள்
பகுப்பு:ஜனகராஜ் நடித்த திரைப்படங்கள்
பகுப்பு:குமரிமுத்து நடித்த திரைப்படங்கள்
பாலராஜூ கதா

***பலராஜூ கதா*** ( பாலராஜூவின் கதை ) 1970 ஆம் ஆண்டு வெளிவந்த தெலுங்கு மொழி திரைப்படம் ஆகும். இந்தத் திரைப்படத்தினை முல்லபுடி வெங்கட ரமணா இயக்கியிருந்தார். இந்தத் திரைப்படமானது நந்தி விருதினை வென்றுள்ளது.

இந்தத் திரைப்படத்தினை 1969 ஆம் ஆண்டு தமிழ் திரைப்படமாக மறுஆக்கம் செய்து வா ராஜா வா என்ற பெயரில் வெளிவந்தது.

## கதை
இது ஒரு வரலாற்று நகரமான மகாபலிபுரத்தில் பாலராஜு (மாஸ்டர் பிரபாகர்) என்ற சிறுவனின் கதை. அவன் தனது குடும்பத்தை ஆதரிக்க சுற்றுலா வழிகாட்டியாக மாறுகிறான். வயதான குழந்தை இல்லாத தம்பதியினர் அவரை விரும்பி அவரை தத்தெடுக்க விரும்புகிறார்கள். ஒரு நாள் சிற்பி ஒருவர் செதுக்கிய கட்டளைகளை படிக்கிறான் சிறுவன். பின்பு அவனுடைய வாழ்விலும் அந்த கட்டளைகள் நடைபெறுவதை எண்ணி மகிழ்கிறான்.

## நடிகர்கள்
* பாலராஜுவாக மாஸ்டர் பிரபாகர் 
* நாகபுஷனம்
* சூர்யகாந்தம்
* துலிபாலா
* மிக்கிலினேனி
* அல்லு ராமலிங்கையா
* குழந்தை சுமதி
* சாட்சி ரங்க ராவ்
* ஹேமலதா
* ரவி கொண்டல ராவ்
* புஷ்பா குமாரி

## ஒலிப்பதிவு
* "ஆதிகனானி அனுகோவாடு செப்பகுந்தா தேதியோடு" -
* "செப்பு செப்பு பாய் ஜரிகேடி விப்பி செப்பு" -
* "சாது சாது தமாஷா பாலே தமாஷா ஐது வெல்ல தமாஷா" -
* "ஹிப்பி ஹிப்பி ஆடபில்லலோ வீலு செப்பராணி கோப்பா கோப்பா தாராஜுவாலோ" -
* "மகாபலிபுரம். . . பாரதீய கலாஜகதிகிடி கோப்பா கோபுரம் "-
* "ஒகாட்டி ரெண்டு மூடைட் முது அந்தகு மிஞ்சினா சந்தனமைட் வாடு" -

## விருதுகள்
* 1971 ஆம் ஆண்டில் சிறந்த திரைப்படத்திற்கான (வெண்கலம்) நந்தி விருது

## மேற்கோள்கள்

பகுப்பு:கே. வி. மகாதேவன் இசையமைத்த திரைப்படங்கள்
பகுப்பு:1970 தெலுங்குத் திரைப்படங்கள்
பகுப்பு:இந்தியத் தெலுங்குத் திரைப்படங்கள்
சண்முகம் காமேசுவரன்

**சண்முகம் காமேசுவரன்** (1923-26 ஜூன் 2021) சென்னை, தமிழ்நாட்டின் புகழ்பெற்ற காது, மூக்கு, தொண்டை அறுவை சிகிச்சை நிபுணர் ஆவார்.

## ஆரம்ப கால வாழ்க்கை
காமேசுவரன் 1923இல் பிறந்தார். இவர் சென்னையில் உள்ள இலயோலாக் கல்லூரி மற்றும் சென்னை மதராசு மருத்துவக் கல்லூரியில் தனது கல்லூரிக் கல்வியைப் பெற்றார். இங்கிலாந்தில் மருத்துவப் பயிற்சி பெற்ற இவர், எடின்பர்க் மற்றும் கிளாஸ்கோவிலிருந்து தனது எஃப்.ஆர்.சி.எஸ். பட்டத்தினைப் பெற்றார்.

## தொழில்
காமேஸ்வரன் மதராசு மருத்துவக் கல்லூரியில் செவிநாசிமிடற்றியல் (otorhinolaryngology) நிறுவனத்தின் இயக்குநராகச் சேர்ந்தார். நாட்டின் பல்வேறு பகுதிகளிலிருந்தும் காது மூக்கு தொண்ட அறுவை சிகிச்சை நிபுணர்களின் தலைமுறைகளுக்கு வழிகாட்டிய இவர், சென்னைப் பல்கலைக்கழகத்தின் தரமணியில் அடிப்படை மருத்துவ அறிவியல் நிறுவனத்தின் இயக்குநராகவும் பணியாற்றி உள்ளார். உலக சுகாதார அமைப்பின் ஆலோகசராக குறுகிய காலம் பணியாற்றியுள்ளார்.

## விருதுகள்
இந்திய அரசு காமேசுவரனுக்கு நாட்டின் குடிமக்களுக்கு வழங்கும் நான்காவது மிக உயரிய விருதான பத்மசிறீ விருதினை 1990ஆம் ஆண்டு வழங்கியது.  இவர் 1981ஆம் ஆண்டில் மருத்துவர்களுக்காக வழங்கப்படும் உயரிய விருதான பி.சி. ராய் விருதையும் பெற்றார்.

## குடும்பம்
தமிழ் அறிஞர் சோமசுந்தர பாரதியின் மகள் மற்றும் பி. சி. ராய் விருது பெற்றவரான (1983) மருத்துவர் லலிதாவை, காமேசுவரன் மணந்தார். லலிதா காமேசுவரன் 1988ஆம் ஆண்டில் சென்னையில் ஆரம்பிக்கப்பட்ட தமிழ்நாடு டாக்டர் எம்ஜிஆர் மருத்துவ பல்கலைக்கழகத்தின் முதல் துணைவேந்தராக இருந்தார். இந்த தம்பதியரின் மகன், சென்னை மெட்ராஸ் ஈ.என்.டி ஆராய்ச்சி அறக்கட்டளையின் நிர்வாக இயக்குநரும் தலைமை அறுவைசிகிச்சை நிபுணருமான மோகன் காமேஸ்வரன் ஆவார். சிங்கப்பூர் தேசிய பல்கலைக்கழகத்தில் ஆங்கில பேராசிரியராக இருக்கும் சித்ரா சங்கரன் இவர்களது மகள் ஆவார்.

## இறப்பு
98 வயதான காமேசுவரன் 26 ஜூலை 2021 அன்று காலை வயது முதிர்வின் காரணமாகக் சென்னையில் காலமானார்.

## மேற்கோள்கள்

 

பகுப்பு:பத்மசிறீ விருது பெற்ற மருத்துவத்துறையினர்
பகுப்பு:பத்மசிறீ விருது பெற்ற தமிழர்கள்
பகுப்பு:தமிழ்நாட்டு மருத்துவர்கள்
பகுப்பு:1923 பிறப்புகள்
பகுப்பு:2021 இறப்புகள்
பகுப்பு:மரு. பி. சி. ராய் விருது பெற்றவர்கள்
பகுப்பு:மதராசு மருத்துவக் கல்லூரி மேனாள் மாணவர்கள்
ஆலம்பட்டு

**ஆலம்பட்டு** (*Alampattu*) என்பது இந்திய மாநிலமான தமிழ்நாட்டின் சிவகங்கை மாவட்டதிலுள்ள ஒரு கிராமமாகும். இது காரைக்குடி நகரத்திலிருந்து 20 கி.மீ. தூரத்திலுள்ளது.

ஆலம்பட்டு சரியாக கல்லல் - தேவகோட்டை நெடுஞ்சாலையில் மணிமுத்தாறுக்கு தெற்கே அமைந்துள்ளது. மாவட்ட தலைமையகமான சிவகங்கை, காளையார்கோயில் வழியாக சாலை மூலம் சென்றால் 36 கி.மீ தூரத்தில் உள்ளது. ஆலம்பட்டு கிராமத்திலிருந்து 20 கி.மீ தூரத்தில் உள்ள காரைக்குடி, சிவகங்கை மாவட்டத்திற்கும், இராமநாதபுரம் மாவட்டத்திற்கும், கல்வி மற்றும் நிதி மையமாக விளங்குகிறது. 

## புகைப்படங்கள்

File:Alampattu South Entrance.jpg|ஆலம்பட்டின் தெற்குமுனை
File:Alampattu northentrance.jpg|ஆலம்பட்டின் வடஎல்லை
File:Alampattu street.jpg|ஆலம்பட்டின் வீதி
File:Alampattu Approach Road.jpg|
File:Alampattu Periyar Statue.jpg|ஆலம்பட்டில் அமைந்துள்ள ஈ.வெ. இராமசாமியின் சிலை
File:Alampattu- Kallal Market.jpg|ஆலம்பட்டு-கல்லல் சந்தை
File:Kallal Bridge Across River varshalei Manimutharu.jpg|கல்லல் பாலம்


## மேற்கோள்கள்
* http://tawdeva.gov.in/dpr-pdf/Sivagangai/IWMP-I/Alampattu.pdf
* https://web.archive.org/web/20060811024857/http://www.sivaganga.tn.nic.in/
* http://tnmaps.tn.nic.in/vill.php?dcode=23&centcode=0002&tlkname=Karaikudi 
* http://tnmaps.tn.nic.in/blks_info.php?dcode=23&blk_name='Kallal'&dcodenew=25&drdblknew=9
* http://maps.google.co.in/maps?q=9.968851,78.685046&hl=en&num=1&t=m&z=17

## வெளி இணைப்புகள்

Alampattu Website was launched in October-2011
*www.alampattu.com

பகுப்பு:சிவகங்கை மாவட்டத்திலுள்ள கிராமங்கள்
பகுப்பு:Coordinates on Wikidata
நலமாத பத்மாவதி ரெட்டி

**நலமாத பத்மாவதி ரெட்டி** (*Nalamada Padmavathi Reddy*) தெலுங்கானா பகுதியைச் சேர்ந்த ஓர் இந்திய அரசியல்வாதி ஆவார். இவர் கோதாட் சட்டமன்றத் தொகுதியின் உறுப்பினர் ஆவார். இவர் இந்திய தேசிய காங்கிரசு கட்சியைச் சேர்ந்தவர்.

## ஆரம்பகால வாழ்க்கை மற்றும் கல்வி
இவர் கட்டிடக்கலை பட்டதாரி ஆவார். மேலும் இவர், ஐதராபாத்தின் இரிஷி வேலி பள்ளியிலும், ஜவகர்லால் நேரு தொழில்நுட்ப பல்கலைக்கழகத்திலும் மாணவியாகவும் இருந்தார். சில ஆண்டுகள் பெங்களூரில் உள்அலங்கார வடிவமைப்பையும் பயின்றார்.

## அரசியல் வாழ்க்கை
பத்மாவதி, கோதாட் சட்டமன்றத் தொகுதியில் போட்டியிட்ட முதல் பெண் போட்டியாளராக இருந்தார். 2014 ஆம் ஆண்டு தெலுங்கானா சட்டமன்றத் தேர்தலின் போது தன்னை எதிர்த்துப் போட்டியிட்ட வேட்பாளரை 13,374 வாக்குகள் வித்தியாசத்தில் தோற்கடித்து முதல் முறையாக சட்டமன்ற உறுப்பினராகத் தேர்ந்தெடுக்கப்பட்டார்.

## தனிப்பட்ட வாழ்க்கை
தெலுங்கானா காங்கிரஸ் கட்சியின் தற்போதைய தலைவரும் முன்னாள் அமைச்சருமான நளமதா உத்தம்குமார் ரெட்டியினை இவர் திருமணம் செய்து கொண்டார்.

## மேற்கோள்கள்

பகுப்பு:வாழும் மக்கள்
பகுப்பு:தெலங்காணா அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:தெலங்காணா சட்டமன்ற பெண் உறுப்பினர்கள்
கடலை (2016 திரைப்படம்)

***கடலை*** என்பது 2016 இல் வெளிவந்த தமிழ்த் திரைப்படமாகும். இந்தத் திரைப்படத்தில் மா கா பா ஆனந்த் மற்றும் ஐஸ்வர்யா ராஜேஷ் நடித்திருந்தனர். பி.சகயா சுரேஷ் இயக்கியிருந்தார். இத்திரைப்படம் 2016 இல் வெளிவந்த இந்திய தமிழ் மொழி நகைச்சுவை படம் ஆகும்.

சாம் சி. எஸ். இசையமைத்திருந்தார். இப்படம் 2015 ஆம் ஆண்டின் தொடக்கத்தில் தயாரிப்பைத் தொடங்கி 29 அக்டோபர் 2016 அன்று வெளியிடப்பட்டது.

## நடிகர்கள்
*மா கா பா ஆனந்த் - மாணிக்கம்
*ஐஸ்வர்யா ராஜேஷ் - கலை
*பொன்வண்ணன் - பூபதி
*யோகி பாபு - காளை
*ஜான் விஜய் - பிசினஸ்மேன்
*மனோபாலா - சாமி
*யார் கண்ணன் - பொண்ணா
*லொள்ளு சபா மனோகர்
* ரவிராஜ்
* தவசி

## உற்பத்தி
இந்தத் திரைப்படம் அறிவிக்கப்பட்டு 2015 ஜனவரியில் *தீபாவளி துப்பக்கி* என்ற தலைப்பில் படப்பிடிப்பு தொடங்கியது. மா கா பா ஆனந்த் மற்றும் ஐஸ்வர்யா ராஜேஷ் ஆகியோர் முக்கிய கதாபாத்திரங்களில் நடிக்க தேர்வு செய்யப்பட்டனர்.

ஜூலை 2016 இல், இந்தத் திரைப்படம் *தீபாவளி துப்பக்கியில்* இருந்து *கடலை* என்ற பெயரை மாற்றியது நிறுவனம். படத்தில் விவசாயத்தின் கருப்பொருளை சிறப்பாக பிரதிபலித்தது. இயக்குநர், சுரேஷ், *நெல்* என்ற தலைப்பையும் கருத்தில் கொண்டிருந்தார். ஆனால் நெல் என்று தலைப்பிட்டால் பார்வையாளர்கள் திரைப்படத்தை ஒரு கலைப் படமாகக் காணலாம் என்று உணர்ந்தார்.

## ஒலிப்பதிவு
ஒலிப்பதிவு சாம் சி.எஸ் .

## மேற்கோள்கள்

பகுப்பு:இந்தியத் தமிழ்த் திரைப்படங்கள்
பகுப்பு:2016 தமிழ்த் திரைப்படங்கள்
ஒலிவர் டிரெஸ்

**ஒலிவர் ஜேம்ஸ் மார்க் டிரெஸ்** (*Oliver James Mark Tress*, பிறப்பு: மே 1967) ஒரு பிரித்தானிய தொழிலதிபர் மற்றும் இங்கிலாந்து ஒலிவர் பொனாஸ் என்ற சில்லறை சங்கிலி தொடர் வர்த்தக நிறுவனத்தை நிறுவியவர். அவர் மார்ல்பரோ கல்லூரி மற்றும் டர்ஹாம் பல்கலைக்கழகத்தில் கல்வி பயின்றார், அதன் பிறகு 1993 ஆம் ஆண்டில் லண்டனில் முதல் ஆலிவர் பொனாஸ் கடையைத் திறந்தார். 2019 ஆம் ஆண்டு நிலவரப்படி, இங்கிலாந்தில் 85 ஆலிவர் பொனாஸ் கடைகள் உள்ளன. ஆலிவர் பொனாஸின் சந்தைப்படுத்தல் மற்றும் தகவல் தொடர்பு இயக்குநராகவும், சுகாதாரம் மற்றும் சமூக பாதுகாப்புத் துறையின் முன்னாள் நிர்வாகமற்ற இயக்குநராகவும் இருந்த ஜினா கொலடங்கேலோவை அவர் திருமணம் செய்து கொண்டார்.

## ஆரம்ப கால வாழ்க்கை
டிரெஸ், மே 1967 இல் ஆக்ஸ்போர்டுஷையரின் ஹென்லி-ஆன்-தேம்ஸில் பிறந்தார் வில்ட்ஷயரில் உள்ள மார்ல்பரோ கல்லூரியில் கல்வி கற்ற இவர் , பின்னர் டர்ஹாம் பல்கலைக்கழகத்தில் மானுடவியலில் பட்டம் பெற்றார்.

## தொழில்
தனது பெற்றோர் வாழ்ந்த இடமான இலண்டன் புல்காம் சாலையில், 1993 இல், ஹாங்காங் நகைகள் மற்றும் கைப்பைகள் விற்கும் தனது முதல் ஒலிவர் பொனாஸ் கடையைத் திறந்தார். பொனாஸ் என்பது அவரது அப்போதைய காதலி அன்னாவின் குடும்பப்பெயர் ( இளவரசர் ஹாரியின் முன்னாள் காதலி கிரெசிடா பொனாஸின் உறவினர்).

2019 ஆம் ஆண்டில், ட்ரெஸ் எச்எஸ்பிசியிடமிருந்து பெற்ற 15 மில்லியன் சுழலும் கடன் வசதி, மேலும் எட்டு கடைகளைத் திறக்க உதவியது. 2019 ஆம் ஆண்டு நிலவரப்படி, இங்கிலாந்தில் 85 ஆலிவர் பொனாஸ் கடைகள் உள்ளன.

## தனிப்பட்ட வாழ்க்கை
அவர் பி.ஆர் மற்றும் பரப்புரை நிறுவனமான லூதர் பென்ட்ராகனுக்கான இயக்குநராகவும் முக்கிய பங்குதாரராகவும் இருந்த ஜினா கொலடங்கேலோவை திருமணம் செய்து கொண்டார், இப்போது ஆலிவர் பொனாஸின் சந்தைப்படுத்தல் மற்றும் தகவல் தொடர்பு இயக்குநராக உள்ளார். கொலடங்கேலோ சுகாதாரம் மற்றும் சமூக பாதுகாப்புத் துறையில் நிர்வாகமற்ற இயக்குநராகவும் உள்ளார்; சுகாதார மற்றும் சமூக பராமரிப்புத்துறையின் செயலாளரான மாட் ஹான்காக்கின் உதவியாளரும் எஜமானியும் ஆவார். கொலடங்கேலோ மற்றும் ஹான்காக் இருவரும் 1995 முதல் 1998 வரை ஆக்ஸ்போர்டு பல்கலைக்கழகத்தில் தத்துவம், அரசியல் மற்றும் பொருளாதாரம் (பிபிஇ) படித்தனர், மேலும் மாணவர் வானொலி நிலையத்தில் ஒன்றாக பணியாற்றினர். ஜூன் 2021 இல், ஹான்காக் அரசாங்கத்திலிருந்து ராஜினாமா செய்ததைத் தொடர்ந்து, கொலடாங்கெலோவுக்காக அவர்  தனது மனைவியை விட்டுச் சென்றதாக தெரிவிக்கப்பட்டது.

டிரெஸ் மற்றும் கொலடாங்கெலோவுக்கு மூன்று குழந்தைகள் உள்ளனர். 2015 ஆம் ஆண்டில், அவர்கள் கிளாபம் சந்திப்பிலிருந்து லண்டனின் வாண்ட்ஸ்வொர்த்தில் உள்ள ஐந்து படுக்கையறைகள் கொண்ட வீட்டிற்கு உள்ளுறை செவிலித்தாயுடன் சென்றனர்.

வெஸ்ட் சிட்டெக்ஸில் உள்ள வெஸ்ட் விட்டரிங்கில் ஆக்டிவேர் பிராண்ட் ஸ்வெட்டி பெட்டியின் இணை நிறுவனர் சைமன் ஹில்-நார்டனுடன் இணைந்து டிரெஸ் சொத்து வைத்திருக்கிறார், மற்றொரு குடியிருப்பாளர் தனது தோட்டத்தை பிரிக்கும் பொது நடைபாதையின் கீழ் 5 அடி சுரங்கப்பாதை தோண்டுவதை எதிர்த்தார், ஆனால் இறுதியில் திட்டமிடல் அனுமதி ஒரு முறையீட்டிற்குப் பிறகு வழங்கப்பட்டது.

## குறிப்புகள்

பகுப்பு:Articles with hCards
பகுப்பு:வாழும் மக்கள்
பகுப்பு:1967 பிறப்புகள்
இலங்கைத் துடுப்பாட்ட அணியின் இங்கிலாந்து சுற்றுப்பயணம், 2021

இலங்கைத் துடுப்பாட்ட அணி 2021 சூன்-சூலை மாதங்களில் இங்கிலாந்தில் மூன்று ஒருநாள் போட்டிகளிலும், மூன்று பன்னாட்டு இருபது20 போட்டிகளிலும் விளையாடுகிறது. ஒருநாள் போட்டித் தொடர் "2020–2023 ஐசிசி உலகக்கிண்ணத் துடுப்பாட்ட சூப்பர் லீக்" போட்டிகளின் ஒரு பகுதியாக நடைபெறுகிறது.

இ20ப போட்டித் தொடரில் இங்கிலாந்து அணி 3–0 என்ற கணக்கில் வென்றது. இங்கிலாந்து முதலிரண்டு ஒருநாள் போட்டிகளில் வென்று தொடரைக் கைப்பற்றியது. மூன்றாவது ஒருநாள் போட்டியில், இலங்கை அணியின் ஆட்ட முடிவில் மழை காரணமாகப் போட்டி கைவிடப்பட்டது.

## அணிகள்

## இ20ப தொடர்
### 1-வது இ20ப

### 2-வது இ20ப

### 3-வது இ20ப

## ஒருநாள் தொடர்
### 1-வது ஒருநாள்

### 2-வது ஒருநாள்

### 3-வது ஒருநாள்

## மேற்கோள்கள்

## வெளி இணைப்புகள்
* Series home at ESPN Cricinfo

பகுப்பு:2021இல் துடுப்பாட்டம்
2021
பகுப்பு:இலங்கையில் துடுப்பாட்டம்
பகுப்பு:பன்னாட்டுத் துடுப்பாட்ட சுற்றுப் பயணங்கள்
மாலிக் தினார்

**மாலிக் தினார்** (*Malik Dinar*)  (இறப்பு:748 ), ஓர் பாரசீக அறிஞரும், பயணியுமாவார். சேரமான் பெருமாளுக்குப் பிறகு இந்தியத் துணைக் கண்டத்தில் இஸ்லாத்தை பரப்புவதற்காக இந்தியாவுக்கு வந்த முதல் அறியப்பட்ட முஸ்லிம்களில் இவரும் ஒருவராவார். 

அவர் இறந்த சரியான இடம் குறித்து வரலாற்றாசிரியர்கள் உடன்படவில்லை என்றாலும், அவர் காசராகோட்டில் இறந்தார் என்பதும், இவர், காசர்கோடு, தளங்கரையில் உள்ள மாலிக் தினார் பள்ளிவாசலில் அடக்கம் செய்யப்பட்டார் என்பதும் பரவலாக ஏற்றுக்கொள்ளப்படுகிறது. 

தாஃபியீன்களின் (இசுலாமிய தீர்க்கதரிசி முகம்மதுவின் தோழர்களைப் பார்த்த மக்கள்) வழிவந்தவராக அறியப்படும் இவர், சுன்னி இசுலாமியர்களிடையே நம்பகமான பாரம்பரியவாதி என்று அறியப்படுகிறார்.  இவர் அசன் அல்-பசிரியின் சீடரான காபூலைச் சேர்ந்த ஒரு பாரசீக அடிமையின் மகனாவார். பொ.ச.பி 748-49ல் பசுராவில் கணிசமான அழிவை ஏற்படுத்திய பிளேக் தொற்றுநோய்க்கு சற்று முன்பு இவர் இறந்தார். இவரது மரணம் நிகழ்ந்தது 744-45 அல்லது கி.பி 747-48 ஆக இருக்கலாமென மாற்றுக் கருத்துக்களும் உள்ளன.
[thumb| [மாலிக் தினார் பள்ளிவாசல்|மாலிக் தினார் பள்ளிவாசலின் காட்சி]]
பசுராவின் போதகரும் தார்மீகவாதியுமான மாலிக், திருக்குர்ஆனின் நகலெடுப்பாளராக இருந்தார்.  மேலும் வேதத்தின் பல்வேறு வாசிப்புகளின் கேள்விகளுக்கு ஆர்வம் காட்டியதாகத் தெரிகிறது. 

## மாலிக் தீனார் உருசு
கேரளாவிற்கு மாலிக் தீனர் வந்ததைக் கொண்டாடும்விதமாக "மாலிக் தினார் உருசு" என்பதை இந்திய முஸ்லிம்கள் ஏற்பாடு செய்து ஆண்டுதோறும் நடத்தி வருகிறார்கள். இது புனித முஃகர்ரம் மாதத்தில் நடத்தப்பட்டு ஒரு மாதம் நீடிக்கும். இதில் சியாரத் (கல்லறைக்கு வருகை), கொடி ஏற்றம் மற்றும் அன்னதானம் போன்ற பல்வேறு சடங்குகள் நடக்கின்றன. 

## மேலும் காண்க
* மாப்பிளமார்

## மேற்கோள்கள்

பகுப்பு:இந்தியாவில் இசுலாம்
பகுப்பு:இசுலாமிய மெய்யியலாளர்கள்
ஜார்னா தாஸ்

**ஜார்னா தாசு** (*Jharna Das*) இந்தியாவைச் சேர்ந்த ஓர் அரசியல்வாதியாவார். 1962 ஆம் ஆண்டு அக்டோபர் மாதம் முதல் தேதியன்று இவர் பிறந்தார். ஜார்னா தாசு பைத்யா என்றும் இவர் அழைக்கப்படுகிறார். இவர்  இந்தியப் பொதுவுடமைக் கட்சியின் மார்க்சியப் பிரிவைச் சேர்ந்தவர். மாநிலங்களவையில் திரிபுரா மாநிலத்தை பிரதிநிதித்துவப்படுத்தி இந்திய நாடாளுமன்றத்தில் ஓர் உறுப்பினராக உள்ளார். 2010 ஆம் ஆண்டு நடைபெற்ற தேர்தலில் ஜார்னா தாசு போட்டியின்றி தேர்ந்தெடுக்கப்பட்டார். திரிபுரா இந்தியப் பொதுவுடைமைக் கட்சி மார்க்சியப்  பிரிவின் மாநிலக்குழு உறுப்பினராக தாசு செயல்பட்டு வந்தார். நாடாளுமன்ற உறுப்பினராவதற்கு முன்னர் இவர் மாநில சமூக நல வாரியத்தின் தலைவராகவும் பணியாற்றினார்..

திரிபுராவிலிருந்து மாநிலங்களவைக்கு தேர்ந்தெடுக்கப்பட்ட முதல் தலித் பெண் என்ற சிறப்பும்  மாநிலங்கவையில் திரிபுராவினை பிரிதிநிதித்துவப்படுத்தும் இரண்டாவது பெண் உறுப்பினர் என்ற சிறப்பும் ஜார்னா தாசுக்கு உரியவையாகும்.

2016 ஆம் ஆண்டு மார்ச்சு மாதம் 21 அன்று நடைபெற்ற மாநிலங்களவைத் தேர்தலில் , ஜார்னா தாசு பைதியா 49 வாக்குகள் பெற்று வெற்றி பெற்றார். எதிர்த்துப் போட்டியிட்ட காங்கிரசு கட்சி வேட்பாளர் 10 வாக்குகள் மட்டுமே பெற்றார். இவ்வெற்றியின் மூலம் ஜார்னா தாசு இரண்டாவது முறையாக மாநிலங்கள் அவைக்கு தேர்ந்தெடுக்கப்பட்டார்.

## மேற்கோள்கள்

பகுப்பு:1962 பிறப்புகள்
பகுப்பு:வாழும் மக்கள்
பகுப்பு:திரிபுரா அரசியல்வாதிகள்
பகுப்பு:நாடாளுமன்ற இந்திய மார்ச்சிய பொதுவுடைமைக் கட்சி உறுப்பினர்கள்
பகுப்பு:மாநிலங்களவை உறுப்பினர்கள்
பகுப்பு:திரிபுரா சட்டமன்ற பெண் உறுப்பினர்கள்
புதுமர்

***புதுமர்*** (*Queer*) என்பது வேற்றுப்பாலினத்துக்குள் அடங்காத பரந்த வீச்சுக்குள் அடங்கும்  பாலினச் சிறுபான்மையினரைக் குறிக்கும் சொல்லாடலாகும். ஆங்கிலத்தில் "மர்மமான", "அசாதாரணமான", "விசேடமான" என்ற பல பொருள்படும் குயர் என்ற சொல், 19ஆம் நூற்றாண்டின் இறுதியில், ஒத்தபாலீர்ப்பை இழிவு செய்யும் விதத்திலேயே  பயன்பட்டிருக்கிறது. தற்போது உமாதிமி சமூகத்தைச் சேர்ந்த பலராலும் இச்சொல் அங்கீகரிக்கப்பட்ட கலைச்சொல்லாகப் பயின்று வருகிறது.

தமிழில் குயர் பற்றிய உரையாடல்கள் குறைவு. எனவே அதற்கான கலைச்சொல்லும் உருவாக்கப்படவில்லை. சில இடங்களில் "பால் புதுமையினர்" என்ற சொல் புழங்கி வருகின்றது. இக்கட்டுரையில், புதுமையினர் என்ற சொற்றொடரைச் சுருக்கி, queer என்ற ஆங்கிலச்சொல்லின் "வியப்புக்குரிய", "அசாதாரணமான" என்ற  அர்த்தங்களைக் கொண்ட "புதுமன்" என்ற சொல், குயரைக் குறிக்கப் பயன்படுகிறது. பன்மை, புதுமர்.

## வரலாறு
19ஆம் நூற்றாண்டின் இறுதியில், பெண்மை கொண்ட ஆண்களையும், ஒத்தபாலீர்ப்பு உறவுகளையும் குறிப்பிட குயர் என்ற பதம் பயன்பட்டு வந்தது. 1894இல் எழுதப்பட்ட ஒரு கடிதம் ஆரம்பகாலச் சான்றுகளில் ஒன்றாகக் கருதபப்டுகிறது. 1970களில் இந்தச் சொல்லை விட கே (gay) என்ற சொல் இவர்களைக் குறிப்பிடும் பரவாலன சொல்லான பின்னர், உகவர்களையே அதிகம் குறிப்பிடப்பயன்பட்டது. சில இடங்களில் ஆண், பெண் என்று வரையறுக்கப்பட முடியாதவர்களும் இவ்வாறே அடையாளப்படுத்தப்பட்டனர். சமகாலத்தில் உமாதிமி சமூகத்தைச் சேர்ந்த பலரும் குயர் என்ற பதத்தை தங்களைக் குறிப்பிடப் பயன்படுத்துகின்றனர்.

## விளக்கம்
புதுமர் தாங்கள் என்ன பாலினத்துக்குள் அடங்குவோம் என்ற முடிவுக்குள் வராதவர்கள். இதை ஒரு குழப்பமாகப் பார்க்கக்கூடாது. இவர்களில் ஒத்தபாலீர்ப்பு அதிகம் என்பது உண்மையாயினும் அதில் ஒரு தீர்க்கமான நம்பிக்கை இவர்களுக்கு இல்லை. இவர்கள் ஆண்பாலர் எனில் நேரிய ஆணாகவோ, உகவராகவோ, மிடையீரராகவோ தன்னை பிற்காலத்தில் அடையாளப்படுத்தலாம். அல்லது தங்கள் பாலின அடையாளம் பற்றி தீர்மானிக்காமலே வாழ்க்கையையும் கழிக்கலாம்.

## உசாத்துணை


பகுப்பு:ந.ந.ஈ.தி
குல்பகர் பேகம்

**குல்பகர் பேகம்** (Gulbahar Begum, இறப்பு:1863) சீக்கியப் பேரரசரான மகாராசா ரஞ்சித் சிங்கின் மனைவியாவார்.

## வாழ்க்கை
குல்பகர் பேகம் அமிர்தசரசு நகரைச் சேர்ந்த பஞ்சாபி முசுலிம் இன நடனப்பெண்ணாவார். இந்தியாவின் பஞ்சாப் மாநிலத்தைச் சேர்ந்த ரூப்நகரில் இவரது நடனத்தைக் கண்ட மகாராசா ரஞ்சித் சிங் இவரது நடனத்தால் வசீகரிக்கப்பட்டார். 

## திருமணம்
1833 ஆம் ஆண்டில் இருவரும் திருமணம் செய்து கொண்டனர். திருமணத்திற்கு சீக்கிய பழமைவாதிகளைடமிருந்து எதிர்ப்பு வந்தது. இவர் சீக்கிய மதத்திற்கு மாறவேண்டும் என்று அவர்கள் கோரினர். மகாராசா மதமாற்றத்தை எதிர்த்தார். இதனால் இவர்  ஒரு முசுலிமாகவே வாழ்க்கையைத் தொடர்ந்தார்.

திருமணத்தின்போது பேகம் மஞ்சள் நிற ஆடைகளை அணிந்திருந்தார். முத்துடன் கூடிய ஒரு தங்க மூக்குத்தியும் மூக்கில் அணிவிக்கப்பட்டது. கைகளிலும் கால்களிலும் சிவப்பு நிற மருதாணி சாயம் பூசப்பட்டன. மேலும் வைரங்கள் பதிக்கப்பட்ட தங்க ஆபரணங்களால் பேகம் அலங்கரிக்கப்பட்டார். 

திருமண கொண்டாட்டங்களின் ஒரு பகுதியாக பேகத்தின் சகோதரர்களுக்கு நிலங்களும், நவாப் என்ற பட்டமும் வழங்கப்பட்டது.

திருமணத்திற்குப் பிறகு, ரஞ்சித் சிங் தனது மனைவிக்கு மகாராணி குல்பகர் பேகம் என்று பெயர் மாற்றம் செய்து மற்ற அரசவைப் பெண்களை விட உயர்நிலைக்கு உயர்த்தினார். அவர்கள் இவரது கால்கலை பிடித்து விடும் பணியில் ஈடுபட்டனர். பர்தா எனப்படும் உடலங்கியை அணிவதை குல்பகர் கடைப்பிடிக்கவில்லை. ஊர்வலங்களின் போது மன்னனுடன் பட்டத்து யானையில் அடிக்கடி வலம் வந்தார். இரங் மகாலுக்கும், மியான் கான் மாளிகைக்குமிடைடையில் இவருக்கு ஒரு மாளிகை வழங்கப்பட்டது.

## பிற்கால வாழ்வு
1839 ஆம் ஆண்டு மகாராசா இறந்தபோது குல்பகர் உடன்கட்டை ஏறி உயிர் துறக்க முயன்றார். இச்சடங்கு இசுலாமில் தடைசெய்யப்பட்டுள்ளது என்பதால் தடுக்கப்பட்டார். 1849ஆம் ஆண்டு ஆங்கிலேயர்கள் பஞ்சாப்பை கைப்பற்றிய பின்னர் குல்பகர் பேகத்திற்கு 12380 ரூபாய் ஓய்வூதியமாக வழங்கினர். பிற்காலத்தில் பேகம் சர்தார்கான் என்ற ஒரு மகனை தத்தெடுத்துக் கொண்டார். தனது இறுதி ஆண்டுகளை மியானி சாகிப் பகுதியில் பேகம் கழித்தார். அங்கு ஒரு தோட்டத்தையும் பள்ளிவாசலையும் கட்டினார். 

## இறப்பு
1863 ஆம் ஆண்டு குல்பகர் பேகம்  லாகூர் நகரில் இறந்தார்.

## மேற்கோள்கள்

பகுப்பு: 1863 இறப்புகள்
பகுப்பு:சீக்கியர்கள்
பகுப்பு:இந்தியப் பெண்கள்
அலி அல்-சிஸ்தானி

**ஆயத்துல்லா சையீத் அலி அல்-சிஸ்தானி** (பிறப்பு:4 ஆகஸ்டு 1930), ஈராக் நாட்டில் பெரும்பான்மையாக வாழும் சியா இசுலாமியர்களின் உயர் செல்வாக்கு கொண்ட முதிய ஆன்மீகத் தலைவர் ஆவார். பொதுவாக இவரை ஆயத்துல்லா சிஸ்தானி என்று அழைப்பர். இவர் இராக் நாட்டின் அதியுயர் அதிகாரம் படைத்த சமயத் தலைவராக உள்ளார்.

ஈராக் அதிபர் சதாம் உசேன் ஆட்சியின் போது, 1999-ஆம் ஆண்டில் சியா இசுலாமிய மதகுருமார்களுக்கு எதிரான கொலைவெறித் தாக்குதல்களின் போது, அலி-சிஸ்தானி மட்டும் கொல்லப்பட்டவில்லை. ஆனால் அல்-சிஸ்தானியின் பள்ளிவாசல் மட்டும் 1994 முதல் மூடப்பட்டது. பின்னர் 2003-இல் ஈராக் மீதான படையெடுப்பிற்குப் பின்னரே திறக்கப்பட்டது.

## மேற்கோள்கள்

## வெளி இணைப்புகள்

* Official Website (English, French, Urdu, فارسي, Türkçe, عربي)

ஈராக்கில் அரசியல்
கிய அரசியல்வாதிகள்

பகுப்பு:1930 பிறப்புகள்
பகுப்பு:சியா இசுலாம்
சியா இசுலாமிய மதகுருமார்கள்
ஏ. ஆர். இராஜராஜ வர்மா

வலது|thumb| ஏ. ஆர். இராஜாராஜ வர்மாவின் கையெழுத்துப் பிரதி
**ஏ. ஆர். இராஜராஜ வர்மா** (*A. R. Raja Raja Varma*) ( ) (1863-1918)  ஓர் இந்தியக் கவிஞரும், இலக்கண நிபுணரும், திருவனந்தபுரத்தின் மகாராஜா கல்லூரியில் (தற்போதைய பல்கலைக்கழகக் கல்லூரி ) கிழக்கத்திய மொழிகளின் பேராசிரியருமாவார்.

இலக்கண நிபுணர் என்பதோடு மட்டுமல்லாமல், இவர் ஒரு பிரபல விமர்சகர், கவிஞர், கட்டுரையாளர், பல்கலைக்கழக ஆசிரியர், கல்வி சீர்திருத்தவாதியாகவும் இருந்தார். இருபதாம் நூற்றாண்டின் ஆரம்ப தசாப்தங்களில், மலையாள மொழியின் இலக்கணம், கவிதை, சொல்லாட்சிக்கான திட்டவட்டமான திட்டவட்டங்களை இவர் உருவாக்கினார்.

## ஆரம்ப கால வாழ்க்கை

ஏ.ஆர்.இராஜராஜ வர்மா மலப்புறம் மாவட்டத்தின் முந்தைய பரப்பநாட்டின் அரச குடும்பத்தின் ஒரு உறுப்பினராக இருந்தார். இவர், 1863 பிப்ரவரியில் சங்கனாச்சேரியிலுள்ள உள்ள இலட்சுமிபுரம் அரண்மனையின் கேரள வர்மா வல்லிய கோயி தம்புரானின் தாய்வழி சகோதரிரின் மகளானகுஞ்சிக்காவு தம்புராட்டிக்கும், கிடங்கூர் ஒனந்துருதி பாட்டியாலின் வீட்டில் வாசுதேவன் நம்பூதிரிக்கும் மகனாகப் பிறந்தார்.

## பணிகள்
வர்மா சமசுகிருதம் , மலையாளம் போன்ற மொழிகளில் பரவலாக எழுதினார். மலையாள இலக்கியத்தில் இவர் செய்த பங்களிப்புகளுக்காக **கேரள [[பாணினி]]** என்று அழைக்கப்படுகிறார்.  மலையாள இலக்கியத்தின் பொற்காலத்தில் கேரளாவில் ஏற்பட்ட சிறந்த இலக்கிய மறுமலர்ச்சியின் பின்னணியில் இவர் இருந்தார்.

## முக்கிய படைப்புகள்
கேரள பாணினீயம், பாஷாபூஷனம், விரித மஞ்சரி, சாகித்ய சகாயம் போன்றவை இவரது முக்கியமான படைப்புகளாகும். இவற்றில் சாகித்ய் சகாயம் ஆங்கில பாணி நிறுத்தற்குறிகளை மலையாளத்திற்கு அறிமுகப்படுத்தியது.

பகுப்பு:மலையாள எழுத்தாளர்கள்
பகுப்பு:1918 இறப்புகள்
பகுப்பு:1863 பிறப்புகள்
இலட்சுமிபுரம் அரண்மனை

**இலட்சுமிபுரம் அரண்மனை** (*Lakshmipuram Palace*) ( ) என்பது சங்கனாச்சேரியிலிருந்த பரப்பநாடு அரசக் குடும்பத்து அரண்மனையாகும். அரண்மனையானது கவில் பகவதி கோயிலுக்கு அருகிலுள்ள புழவத்தில் அமைந்துள்ளது.  அரண்மனையானது பொ.ச. 1811இல் திருவிதாங்கூரின் ஆட்சியாளர் மகாராணி ஆயில்யம் திருநாள் கௌரி லட்சுமி பாய் (1791–1815) தனது கணவர் இராஜா இராஜவர்மா வல்லிய கோயி தம்புரானின் குடும்பத்தின் சார்பாக கட்டினார். பின்னர், சங்கனாச்சேரி நீராழி அரண்மனையிலிருந்த அரச குடும்பத்தினர் புதிதாக கட்டப்பட்ட இலட்சுமிபுரம் அரண்மனைக்கு மாறினர். 

## பின்னணி
வலது|thumb|215x215px| கௌரி இலட்சுமி பாயி
18ஆம் நூற்றாண்டின் பிற்பகுதியில், ஐதர் அலி மலபார் பிரதேசத்தின் மீது படையெடுத்த பிறகு, அலியக்கோடு சுவரூபம் ( பரப்பநாடு சுவரூபம் ) கிளையின் குஞ்சிகுட்டி தம்புராட்டி கார்த்திகைத் திருநாள் இராம வர்மனின் காலத்தில் தனது ஐந்து மகள்களுடன் திருவிதாங்கூரில் தஞ்சம் புகுந்தார். திருவிதாங்கூர் மகாராஜா தெக்கும்கூர் வம்சத்தைச் சேர்ந்த நீராழி அரண்மனையை இவர்களுக்கு வழங்கினார். பின்னர், குஞ்சிகுட்டி தம்புராட்டியின் மூத்த மகள்கள் திருவல்லாவிலும், பல்லத்திலும் தங்கள் சொந்த அரண்மனைகளைக் கட்டினர். இளைய மகள், இஞ்சானியம்மா சங்கனாசேரியில் கட்டப்பட்ட நீராழி அரண்மனையில் குடியேறினார். 

கோயி தம்புரான் திருவிதாங்கூரின் இராணிகளையும். இளவரசிகளையும் திருமணம் செய்து கொள்பவர்களின் பட்டமாகும். பரப்பநாடு வம்சத்திலிருந்து நீராழி அரண்மனையில் குடியேறியவர்கள் கோயி தம்புரான்களின் பண்டைய குலங்களைச் சேர்ந்தவர்களாவர். திருவிதாங்கூரைச் சேர்ந்த மகாராணி கௌரி இலட்சுமி பாயியை மணந்த இராஜா இராஜவர்மா வல்லிய கோயி தம்புரான் இஞ்சனியம்மாவின் பேரனாவார். 1811 ஆம் ஆண்டில், மகாராணி இலட்சுமி பாயி, தனது கணவரின் குடும்பத்திற்காக சங்கனாச்சேரியில் ஒரு புதிய அரண்மனையைக் கட்டினார். இது பின்னர் இலட்சுமிபுரம் அரண்மனை என்று அழைக்கப்பட்டது. இவர்களின் மகனும், பிரபல இசைக்கலைஞரும், பாடலாசிரியருமான சுவாதித் திருநாள் ராம வர்மா 1828 முதல் 1846 வரை திருவிதாங்கூரை ஆண்டார்.

## கூடுதல் படங்கள்

படிமம்:Lakshmipuram Palace Changanassery.jpg|இலட்சுமிபுரம் அரண்மனையின் நுழைவு
படிமம்:Kerala_Varma_Valiya_Koil_Thampuran_Changanassery_Lakshmipuram_Palace.jpg|கேரள வர்மா வல்லிய கோயி தம்புரான் (1845)
படிமம்:A.R. Raja Raja Varma.jpg|ஏ. ஆர். இராஜராஜ வர்மா (1863)
படிமம்:L._A._Ravi_Varma.jpg|டாக்டர் எல். ஏ. இரவி வர்மா (1884)
படிமம்:LPR_Varma_Lakshmi_Puram.jpg|எல். பி. ஆர். வர்மா (1927)


## மேற்கோள்கள்

பகுப்பு:திருவிதாங்கூர் நாடு
பகுப்பு:கேரளத்தில் உள்ள அரண்மனைகள்
பகுப்பு:கேரள வரலாறு
சாக்ஷி சிவானந்த்

**சாக்ஷி சிவானந்த்** (*Sakshi Shivanand*, பிறப்பு: ஏப்ரல் 15, 1977) என்பவர் ஓர் இந்திய நடிகை ஆவார். இவர் தெலுங்கு, தமிழ், கன்னடம், மலையாளம் , இந்தி படங்களில் நடித்துள்ளார். இவரது மிகவும் குறிப்பிடத்தக்க படைப்பு அனுபவ் சின்ஹா இயக்கிய *ஆப்கோ பெஹ்லே பீ கஹின் தேகா ஹை* ஆகும். இதில்  பிரியான்ஷு சாட்டர்ஜி, ஓம் பூரி, ஃபரிதா ஜலால்  ஆகியோருடன் இணைந்து நடித்தார். பிரபல அசைவூட்ட தொலைக்காட்சித் தொடரான *தி ஸ்டோரி ஆஃப் சிண்ட்ரெல்லாவில்* சிண்ட்ரெல்லாவிற்கு இவர் பின்னணி குரல் கொடுத்தார். இது இந்தியாவில் ஜஸ்ட் கிட்ஸ்! சஹாரா டிவியில் ஒளிபரப்பானது.

சிவானந்த் 1996 இல்  பாலிவுட்டில் அறிமுகமானார். தனது ஆரம்ப கால தொழில் வாழ்க்கையின் போது, இவர் ஆதித்யா பஞ்சோலியுடன் இணைந்து *ஜான்ஜீர்* (1998) படத்தில் நடித்தார். பின்னர் இவர்  டோலிவுட்டில் குறுகிய காலத்திற்குள் புகழ் பெற்றார். தெலுங்குத் திரைப்படத் துறையில் பல பெரிய நாயகர்களுடன் இணைந்து நடித்தார். தெலுங்கில் அறிமுகமான இவர் *மாஸ்டர்* படத்தில் சிரஞ்சீவியுடன் நடித்தார். பின்னர் இவர்  நாகார்ஜூனாவுடன் சீதாராமராஜு என்ற படத்தில் நடித்தார். மேலும் பாலகிருஷ்ணாவுடன் *வம்சோத்தரகுடு* படத்தில் நடித்தார். ராஜசேகருக்கு ஜோடியாக சிம்மராசியிலும், மகேஷ்பாபுக்கு ஜோடியாக யுவராஜுவிலும் நடித்தார். இவர் தெலுங்கு படமான *ராஜஹம்ஷாவில்* அப்பாஸுக்கு ஜோடியாக நடித்தார். *யமஜாதகுடு* மற்றும் *கலெக்டர்* காரு என்ற சமூக-கற்பனை படத்திலும் நடித்தார். 2000 ஆம் ஆண்டில், மகேஷ் பாபு மற்றும் சிம்ரன் பாகா ஆகியோருடன் *யுவராஜு* படத்தில் நடித்தார். *2008 ஆம் ஆண்டு*  ஜே. டி. சக்ரவர்த்தி இயக்கிய ஹோமம் படத்தில்  ஒரு குத்தாட்ட பாடலுக்கு இவர் ஆடினார்.

இவரது  தங்கையான ஷில்பா ஆனந்த் ஒரு தொலைக்காட்சி நடிகை ஆவார்.

## திரைப்படவியல்

## குறிப்புகள்

## வெளி இணைப்புகள்

* 

பகுப்பு:மலையாளத் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:1977 பிறப்புகள்
பகுப்பு:இந்தித் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:கன்னட மக்கள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்